Foto: FOX31 Denver AQSh prezidenti Donald Tramp iTV telekanaliga bergan intervyusida o‘zining ruhiy holati qanday ahvolda ekanini aytib o‘tdi. «Men barqaror holatdaman va men dahoman», - deya Qo‘shma Shtatlar yetakchisining so‘zlarini keltirgan SBS News. Shu bilan birga, Tramp o‘zining har kungi menyusi haqida ham ma’lumot berdi. «Men eng yuqori sifatdagi mahsulotlarni iste’mol qilaman, bu mahsulotlar dunyodagi eng yaxshi oshpazlar tomonidan tayyorlanadi. O‘ylashimcha, men yaxshi ovqatlanib kelmoqdaman», - deya aytib o‘tdi AQSh prezidenti. Eslatib o‘tamiz, avvalroq Tramp obakidandonni yaxshi ko‘rishi ma’lum bo‘lgandi.